Senedd Fyw: 22 Tachwedd 2016 - BBC Cymru Fyw
Senedd Fyw: 22 Tachwedd 2016
Datganiad ar Adolygiad Diamond o Drefniadau Cyllido Addysg Uwch a Chyllid Myfyrwyr
Canolbwyntio ar Allforion
Diwrnod Rhyngwladol i Ddileu Trais yn erbyn Menywod
Cyhoeddwyd am 18:39 22 Tach 201618:39 22 Tach 2016
Bydd Senedd Fyw nôl yfory.
Cyhoeddwyd am 18:15 22 Tach 201618:15 22 Tach 2016
Mae'r datganiad olaf heddiw gan Ysgrifennydd y Cabinet dros Iechyd, Llesiant a Chwaraeon, Vaughan Gething ar raglen Cymru o Blaid Affrica.
Fel rhan o ddathliadau dengmlwyddiant y rhaglen Cymru o Blaid Affrica, aeth Mr Gething i Uganda fis diwethaf i weld rhai o'r prosiectau a chwrdd â rhai o'r bobl sydd wedi cael budd o'r cynllun.
Vaughan Gething yn UgandaImage caption: Vaughan Gething yn Uganda
Cyhoeddwyd am 18:10 22 Tach 201618:10 22 Tach 2016
'Rhywiaeth yn cael ei derbyn'
Dywed Neil McEvoy o Blaid Cymru bod "rhywiaeth yn cael ei derbyn mewn rhai cylchoedd o wleidyddiaeth" ac mae'n galw am arolwg o'r holl wleidyddion benywaidd etholedig.
Cyhoeddwyd am 17:59 22 Tach 201617:59 22 Tach 2016
Gwylnos yng ngolau cannwyll
Mae Joyce Watson yn gwahodd ACau i ymuno â hi mewn gwylnos yng ngolau cannwyll yn adeilad y Pierhead i gofio am y rheini sy'n dioddef trais a cham-drin domestig yn dawel bach.
Cyhoeddwyd am 17:29 22 Tach 201617:29 22 Tach 2016
Mae Carl Sargeant nôl ar ei draed i wneud datganiad ar Ddiwrnod Rhyngwladol i Ddileu Trais yn erbyn Menywod.
Yn ôl Mr Sargeant, "Mae'r siwrne wedi bod yn faith, ond mae deunaw mis eisoes wedi mynd heibio ers i Ddeddf Trais yn erbyn Menywod, Cam-drin Domestig a Thrais Rhywiol (Cymru) 2015 gael Cydsyniad Brenhinol, ac mae'r gwaith o'i weithredu yn mynd rhagddo'n dda.
"Ni allwn bwysleisio pa mor fawr yw'r dasg o roi'r Ddeddf ar waith.
"Mae angen inni sicrhau bod mwy o gydweithio yn digwydd rhwng y Llywodraeth, gwasanaethau cyhoeddus a sefydliadau rhanddeiliaid, gan sicrhau bod y rhai sy'n dioddef a'r rhai sy'n goroesi yn flaenllaw i bopeth a wnawn."
Cyhoeddwyd am 17:02 22 Tach 201617:02 22 Tach 2016
£7 biliwn erbyn 2020
Dywed bod gwerthiant y diwydiant bwyd a diod wedi tyfu i £6.1 biliwn, a'u bod "ar y trywydd iawn i gyflawni twf o 30% i £7 biliwn erbyn 2020 gan ein bod eisoes dros hanner ffordd i gyrraedd y targed."
Nathan MorganCopyright: Nathan Morgan
Cyhoeddwyd am 16:53 22 Tach 201616:53 22 Tach 2016
Y diwydiant bwyd a diod yw testun y Datganiad gan Ysgrifennydd y Cabinet dros yr Amgylchedd a Materion Gwledig, Lesley Griffiths.
Cyhoeddwyd am 16:39 22 Tach 201616:39 22 Tach 2016
Taith fasnach i Japan
Mae Ysgrifennydd yr Economi Ken Skates yn disgrifio ei daith fasnach i Japan fis diwethaf fel "llwyddiant ysgubol".
Yn gwmni iddo roedd 19 o fusnesau o Gymru, gan gynnwys y Snowdonia Cheese Company, V-Trak, a Melin Tregwynt.
Allforiwyd gwerth £290 miliwn o gynnyrch o Gymru i Japan y llynedd.
Cyhoeddwyd am 16:27 22 Tach 201616:27 22 Tach 2016
Mae'r aelodau yn symud ymlaen at Ddatganiad gan Ysgrifennydd y Cabinet dros yr Economi a'r Seilwaith Ken Skates: Canolbwyntio ar Allforion.
Gwerth allforion Cymreig ar gyfer y flwyddyn hyd at ddiwedd Mehefin 2016 oedd £12.1 biliwn, i lawr £555 miliwn o'i gymharu â'r flwyddyn flaenorol.
Cyhoeddwyd am 16:09 22 Tach 201616:09 22 Tach 2016
'Amser yn rhedeg allan'
Cyhoeddwyd am 16:08 22 Tach 201616:08 22 Tach 2016
55,000 wedi cofrestru
Mae'r Ysgrifennydd Cabinet dros gymunedau, Carl Sargeant yn cyfaddef bod y system wedi wynebu oedi, gyda Rhentu Doeth Cymru yn cymryd mwy o amser nag arfer i ymateb i rai galwadau ac e-byst.
Dywedodd na fydd landlordiaid sydd wedi dechrau ar y broses yn wynebu camau "os ydynt wedi gwneud popeth yn eu gallu i gydymffurfio".
Yn ôl amcangyfrif Llywodraeth Cymru, mae rhwng 70,000 a 130,000 o landlordiaid preifat yng Nghymru.
Dywedodd Mr Sargeant fod mwy na 55,000 wedi cofrestru erbyn hanner nos ar ddydd Llun, a 12,000 arall wedi cychwyn ar y broses gofrestru.
Mae mwy na 81,000 o ddefnyddwyr wedi creu cyfrifon ac yn cymryd rhan yn y broses o gydymffurfio.
Cyhoeddwyd am 15:57 22 Tach 201615:57 22 Tach 2016
Yr eitem nesaf yw Datganiad gan Ysgrifennydd y Cabinet dros Gymunedau a Phlant, Carl Sargeant ar gynllun Rhentu Doeth Cymru.
Rhaid i landlordiaid gofrestru neu gael trwydded erbyn yfory.
Cyhoeddwyd am 15:43 22 Tach 201615:43 22 Tach 2016
Arian i fyfyrwyr o deuluoedd cefnog
Mae Mark Reckless UKIP yn croesawu agweddau megis y cymorth ar gyfer myfyrwyr rhan-amser, ond mae'n mynegi "anhawster posibl" gyda "symiau mawr o arian yn mynd i fyfyrwyr o deuluoedd cefnog."
Cyhoeddwyd am 15:28 22 Tach 201615:28 22 Tach 2016
Argymhellion ar waith
Mae Llyr Gruffydd o Blaid Cymru yn dweud ei fod yn edrych ymlaen i weld argymhellion yr Athro Diamond yn cael eu rhoi ar waith.
Cyhoeddwyd am 15:23 22 Tach 201615:23 22 Tach 2016
Croesawu'r cyfeiriad
Mae'r Ceidwadwr Darren Millar yn croesawu'r "cyfeiriad y mae'r llywodraeth nawr yn teithio" ond yn galw am eglurhad ar nifer o faterion.
Cyhoeddwyd am 15:11 22 Tach 201615:11 22 Tach 2016
'Hael a blaengar'
Fe fydd newidiadau mawr i'r grantiau a benthyciadau sydd ar gael i fyfyrwyr yn dechrau ym mis Medi 2018, meddai llywodraeth Cymru.
Ond ni fydd y drefn newydd mor hael i deuluoedd sy'n ennill dros £59,000 y flwyddyn a’r hyn a gafodd ei argymell gan yr adolygiad annibynnol.
Fe fydd cymhorthdal i dalu am gostau byw yn cael ei gyflwyno ar sail prawf, yn lle'r grant presennol sy'n cyfrannu tuag at ffioedd dysgu.
Dan y drefn newydd, byddai myfyrwyr yn benthyg arian i dalu am eu ffioedd ac yn ad-dalu'r arian ar ôl iddyn nhw ennill cyflog o £21,000 ar ôl graddio.
Dywedodd yr ysgrifennydd addysg Kirsty Williams taw hon fydd y system "fwyaf hael a blaengar" ar gael i fyfyrwyr unrhyw le ym Mhrydain.
Cyhoeddwyd am 15:04 22 Tach 201615:04 22 Tach 2016
Cyllido Addysg Uwch a Chyllid Myfyrwyr
Mae'r aelodau yn symud ymlaen at Ddatganiad gan Ysgrifennydd y Cabinet dros Addysg, Kirsty Williams ar Adolygiad Diamond o Drefniadau Cyllido Addysg Uwch a Chyllid Myfyrwyr yng Nghymru.
Mae adroddiad Diamond yn argymell cael gwared ar y drefn bresennol o roi grant tuag at ffioedd dysgu. Yn lle hynny y bwriad yw rhoi grant i helpu gyda chostau byw myfyrwyr.
* O dan y drefn newydd fe allai myfyriwr o deulu sy'n ennill incwm canolig gael £7,000.
* Y grant uchaf fyddai £9,113.
*Yr unig grant fyddai ar gael i fyfyrwyr o deuluoedd sy'n ennill dros £80,000 y flwyddyn fyddai £1,000.
*Yn hytrach na chael £5,100 o grant tuag at ffioedd dysgu, fe fydd cyfle i fyfyrwyr gael benthyciad a ddylai gael ei dalu'n ôl ar ôl graddio.
Mae'r adroddiad yn dadlau nad yw'r system bresennol yn fforddiadwy.
Cyflwynodd yr Athro Syr Ian Diamond ei adroddiad i Kirsty Williams ym mis MediImage caption: Cyflwynodd yr Athro Syr Ian Diamond ei adroddiad i Kirsty Williams ym mis Medi
Cyhoeddwyd am 14:44 22 Tach 201614:44 22 Tach 2016
Nawr clywir y Datganiad a Chyhoeddiad Busnes, lle rhestrir busnes y Cynulliad yn y dyfodol hyd at dair wythnos o flaen llaw, gan Jane Hutt.
Cyhoeddwyd am 14:43 22 Tach 201614:43 22 Tach 2016
Dywed Mr Skates bod hyn yn rhan o'r ymgynghoriad sydd ar y gweill ar strategaeth economaidd newydd ac nid oes unrhyw benderfyniad wedi ei wneud.
Cyhoeddwyd am 14:38 22 Tach 201614:38 22 Tach 2016
Cyrff ymgynghori
Y trydydd Cwestiwn Brys yw:
Russell George (Sir Drefaldwyn): A wnaiff y Gweinidog ddatganiad am gynlluniau i symleiddio byrddau cynghori economaidd Llywodraeth Cymru?
Mae Ysgrifennydd yr Economi, Ken Skates, am ad-drefnu'r cyrff sy'n eu cynghori ar ddatblygu'r economi fel rhan o adolygiad o flaenoriaethau economaidd Cymru yn sgil y bleidlais i adael yr Undeb Ewropeaidd.
Cafodd nifer o'r cyrff sydd bellach yn cynghori Ken Skates eu sefydlu gan ei ragflaenydd, Edwina Hart.
Ken Skates ac Edwina Hart yn 2014Image caption: Ken Skates ac Edwina Hart yn 2014